Mazgas (matas)

Mazgas – ne SI sistemos greičio vienetas, lygus vienai jūrmylei per valandą (1852 metrams per valandą). Mazgai naudojami greičio matavimui laivyboje ir aviacijoje.

Šio Matavimo vieneto apibrėžimas įsivirtino XIX a. britų lavyboje, kai laivo greičio matavimui buvo naudojama virvė, ant kurios 47 pėdų ir 3 colių (14,4018 m.) atstumu buvo surišti mazgai. Laivui judant buvo skaičiuojama kiek mazgų pereis pro virvę laikančio jūreivio pirštus per 30 sekundžių (vėliau pradėtas naudoti 18 sekundžių smėlio laikrodis).

Iki 1954 m. Jungtinėse Amerikos Valstijose buvo naudojamas amerikietiškas jūrmlyės apibrėžimas (1853,248 m.). Iki 1970 m. Jungtinėje Karalystėje buvo naudojamas britiškas (Admiraliteto) jūrmylės apibrėžimas (6080 pėdų arba 1853,148 m.).

Nors mazgas ir nėra SI sistemos vienetas, tačiau jo naudojimas itin svarbus navigacijoje, kadangi jūrmylė beveik atitinka platumos minutę. Todėl atstumai jūrmylėmis jūrlapiuose gali būti lengvai apskaičiuojami naudojant skriestuvą ir ilgumos rodykles, esančias jūrlapio kraštuose.

(* = apytikriai dydžiai)

Šaltiniai 

Matavimo vienetai
Navigacija
Aviacija
Laivai